

**โรงเรียนเทศบาลวัดโคกสะท้อน อ.ทุ่งสง จ.นครศรีธรรมราช สังกัดเทศบาลเมืองทุ่งสง**

**ผลการดำเนินงานประกับคุณภาพภายในสถานศึกษา ปีการศึกษา 2563**

**มาตรฐานที่ 1 คุณภาพผู้เรียน**

**1. ระดับคุณภาพ** **ดี**เลิศ

สถานศึกษากำหนดมาตรฐานการศึกษาด้านคุณภาพผู้เรียน จำนวน 2 ด้าน ได้แก่

1) ด้านผลสัมฤทธิ์ทางการเรียน และ 2) ด้านคุณลักษณะอันพึงประสงค์ของผู้เรียน ซึ่งเกณฑ์ที่สถานศึกษากำหนดไว้ นักเรียนที่มีผลการประเมินระดับดีขึ้นไป ร้อยละ 73.88 ผลการประเมินตนเองในปีการศึกษา 2563 มีผลการประเมิน ร้อยละ 80.65 ซึ่งอยู่ในระดับดีเลิศ ซึ่งมีรายละเอียดดังต่อไปนี้

1.1) ผลสัมฤทธิ์ทางวิชาการของผู้เรียน มีความสามารถในการอ่าน การเขียน การสื่อสาร และการคิดคำนวณ เน้นผู้เรียนอ่านออก เขียนได้ ตามเป้าหมาย คือ ผู้เรียนร้อยละ 71.38 มีผลการประเมินระดับ 3 ขึ้นไป ร้อยละ 77.38 สูงกว่าเกณฑ์ที่กำหนด สถานศึกษาส่งเสริมให้ครูจัดกิจกรรมการเรียนการสอนที่เน้นให้ผู้เรียนเกิดทักษะการคิดและปฏิบัติจริงเพื่อส่งเสริมให้ผู้เรียนอ่านออกเขียนได้ เช่น จัดกิจกรรมส่งเสริมการอ่านผ่านกลุ่มสาระภาษาไทย และสนับสนุนให้ทุกกลุ่มสาระการเรียนรู้มีส่วนร่วมในการส่งเสริมด้านการอ่านให้กับนักเรียน จัดกิจกรรมสอนซ่อมเสริม ทักษะด้านการอ่าน - การเขียน มีการติดตามประเมินผลภาคเรียนละ 1 ครั้ง ชั้นประถมศึกษาปีที่ 1 และชั้นประถมศึกษาปีที่ที่ 2 ประเมินผลภาคเรียนละ 2 ครั้ง จัดสอนเสริมให้กับนักเรียนชั้นประถมศึกษาปีที่ 3 - ชั้นประถมศึกษาปีที่ 6 และยังมีการจัดกิจกรรมส่งเสริมให้ผู้เรียนรู้รักษ์อาชีพสุจริต กิจกรรมกับหน่วยงานต้นสังกัด เช่น การจัดทำสินค้านำไปจำหน่ายในตลาดนัดชุมทางทุ่งสง เป็นต้น

1.2) คุณลักษณะที่พึงประสงค์ของผู้เรียน โรงเรียนได้กำหนดเป้าหมายไว้ร้อยละ 84.40 ผู้เรียนมีคุณภาพระดับ 3 ขึ้นไป โรงเรียนได้จัดกิจกรรมเพื่อส่งการมีเจตคติที่ดีต่องานอาชีพ มีค่านิยมที่ดีตามที่สถานศึกษากำหนด มีสุขภาวะร่างกายและสังคม มีความภูมิใจในท้องถิ่น มีความเป็นไทย ยอมรับที่จะอยู่ร่วมกันบนความแตกต่างและหลากหลาย ประเมินผลโดยรวมได้ร้อยละ 94.37 มีคุณภาพดีสูงกว่าเป้าหมาย และสถานศึกษาได้นำร้อยละที่ขาดไป 5.63 สถานศึกษาได้วิเคราะห์และเสนอวิธีและแนวทางกรพัฒนามีการจัดกิจกรรมส่งเสริมความสามัคคี ความมีวินัย เช่น กิจกรรมส่งเสริมประชาธิปไตยในโรงเรียน การเล่นเกมสันทนาการ การจัดกิจกรรมให้ได้รับประสบการณ์ตรง การเรียนแบบโครงงาน กิจกรรมกีฬา กิจกรรมชุมนุม กิจกรรมบำเพ็ญประโยชน์ กิจกรรมเข้าค่ายลูกเสือ – เนตรนารี โครงการรณรงค์ยาเสพติดในสถานศึกษา โครงการเยี่ยมบ้านนักเรียนกลุ่มเป้าหมาย

**มาตรฐานที่ 2 กระบวนการบริหารและการจัดการ**

โรงเรียนเทศบาลวัดโคกสะท้อนได้มีการบริหารจัดการโดยใช้โรงเรียนเป็นฐานภายใต้ระบบวงจรคุณภาพ PDCA ด้วยการบริหารที่เป็นการกระจายอำนาจและมีส่วนร่วมของทุกฝ่ายที่เกี่ยวข้อง มีการวิเคราะห์ผลการจัดการศึกษาที่ผ่านมา จากการประชุมระดมความคิดเห็น วางแผน กำหนดเป้าหมาย ในการจัดการศึกษา เพื่อให้มีประสิทธิภาพมากยิ่งขึ้น โรงเรียนได้มีการดำเนินการจัดทำแผนพัฒนาการศึกษาขึ้นโดยมีผู้บริหารสถานศึกษา คณะกรรมการสถานศึกษา คณะครูและบุคลากรทางการศึกษา และผู้ปกครอง มีส่วนร่วมในการดำเนินการจัดทำแผน มีการวิเคราะห์ SWOT นำข้อมูลสารสนเทศมาใช้ มีการจัดตั้งฝ่ายสารสนเทศ เนื่องจากโรงเรียนมีผลการประเมินความสามารถด้านการอ่านของผู้เรียน (RT) ปีการศึกษา 2561 มีการประเมินความสามารถด้านการอ่านของผู้เรียน(RT) ร้อยละ 78.34 ในปีการศึกษา 2562 มีผลการประเมินความสามารถด้านการอ่านของผู้เรียน(RT) ร้อยละ 80.23 และในปีการศึกษา 2563 มีผลการประเมินความสามารถด้านการอ่านของผู้เรียน (RT) ร้อยละ 83.34 , ส่วนผลการประเมินการทดสอบความสามารถพื้นฐานของผู้เรียนระดับชาติ (NT) ปีการศึกษา 2561 มีการประเมินการทดสอบความสามารถพื้นฐานของผู้เรียนระดับชาติ (NT) ร้อยละ 49.46 ในปีการศึกษา 2562 มีการประเมินการทดสอบความสามารถพื้นฐานของผู้เรียนระดับชาติ (NT) ร้อยละ 43.07 และในปีการศึกษา 2563 มีการประเมินการทดสอบความสามารถพื้นฐานของผู้เรียนระดับชาติ (NT) ร้อยละ 42.00, ผลสัมฤทธิ์ O-Net ปีการศึกษา 2561 มีผลการทดสอบทางการศึกษาระดับชาติ (O-Net) ร้อยละ 40.79 ในปีการศึกษา 2562 มีผลการทดสอบทางการศึกษาระดับชาติ (O-Net) ร้อยละ 36.48 และในปีการศึกษา 2563 มีผลการทดสอบทางการศึกษาระดับชาติ (O-Net) ร้อยละ 43.45 ผู้บริหารสถานศึกษา คณะกรรมการสถานศึกษา คณะครู นำผลจากการทดสอบวัดความรู้ของนักเรียนมาจัดทำแผนพัฒนาการศึกษา เพื่อจัดทำโครงการ กิจกรรม ดำเนินการแก้ไข พัฒนานักเรียนนำไปสู่ความเป็นเลิศด้านการอ่านออก เขียนได้, โครงการการบริหารจัดการแบบมีส่วนร่วมเพื่อแก้ปัญหาการอ่านของนักเรียน ชั้นประถมศึกษาปีที่ 1 โรงเรียนเทศบาลวัดโคกสะท้อน (IFTE) โครงการจัดหาสื่อ เทคโนโลยีที่ทันสมัย เช่น จัดให้มีสื่อมัลติมีเดีย ทีวี จออัจฉริยะ แบบฝึก ให้เพียงพอกับผู้เรียน และมีการนิเทศ กำกับ ติดตามอย่างเป็นระบบและต่อเนื่อง มีกิจกรรมการประเมินผลการอ่านนักเรียนที่อ่านไม่ออกร้อยเปอร์เซ็นต์ มีการสรุปผลการดำเนินงานตามแผนปฏิบัติการประจำปีแจ้งผู้มีส่วนเกี่ยวข้องทราบ มีการนำผลการประเมินมาวิเคราะห์ถึงสาเหตุและปัญหาที่เกิดขึ้นมาใช้ในการวางแผนเพื่อพัฒนาประสิทธิภาพ โดยมีส่วนร่วมของผู้เกี่ยวข้องเพื่อส่งเสริมให้ผู้เรียนอ่านออกเขียนได้อย่างต่อเนื่องตั้งแต่ปีการศึกษา 2561- 2563 ผลการดำเนินโครงการบรรลุผล ได้รับการชื่นชมจากหน่วยงานต้นสังกัด และผู้ปกครองมีความไว้วางใจ ส่งผลให้จำนวนนักเรียนเพิ่มขึ้นจากปีการศึกษา 2561 จำนวนนักเรียน 581 คน ปีการศึกษา 2562 จำนวนนักเรียน 616 คน และจำนวนนักเรียนในปีการศึกษา 2563 จำนวนนักเรียน 634 คน ผู้ปกครองมีความพึงพอใจ

**2. ผลการพัฒนา**

โรงเรียนเทศบาลวัดโคกสะท้อนมีระบบการบริหารจัดการองค์กรที่เข้มแข็ง นวัตกรรมของโรงเรียนเป็นแบบอย่างในการดำเนินงานที่ดีมีคุณภาพ ครอบคลุมทุกภารกิจของโรงเรียน บุคลากร ได้รับการพัฒนา ประสิทธิภาพในการทำงาน โรงเรียนมีทรัพยากรที่เอื้อต่อการปฏิบัติงานอย่างมีประสิทธิภาพ มีงบประมาณและบุคลากรเพียงพอ ทำให้โรงเรียนสามารถดำเนินการจัดการศึกษาบรรลุวัตถุประสงค์และเป้าหมายของสถานศึกษา ส่งผลให้โรงเรียนมีชื่อเสียง และเป็นที่ยอมรับจากผู้ปกครองและชุมชน



**ผลการประเมินตามมาตรฐานการศึกษาของสถานศึกษา ระดับการศึกษาขั้นพื้นฐาน**

|  |  |
| --- | --- |
| มาตรฐาน | ระดับคุณภาพ |
| มาตรฐานที่ 1 ผลสัมฤทธิ์ทางวิชาการของผู้เรียน | ดีเลิศ |
| มาตรฐานที่ 2 กระบวนการบริหารและการจัดการ | ดีเลิศ |
| มาตรฐานที่ 3 กระบวนการจัดการเรียนการสอนที่เน้นผู้เรียนเป็นสำคัญ | ดีเลิศ |
| ภาพรวม | ดีเลิศ |

**มาตรฐานที่ 3 กระบวนการจัดการเรียนการสอนที่เน้นผู้เรียนเป็นสำคัญ**

**1. ระดับคุณภาพ ดีเลิศ**

**2. วิธีการพัฒนา/ผลที่เกิดจากการพัฒนา ข้อมูล หลักฐาน เอกสารเชิงประจักษ์ ที่สนับสนุนผลการประเมินตนเอง**

**2.1** **วิธีการพัฒนา/ผลที่เกิดจากการพัฒนา**

โรงเรียนเทศบาลวัดโคกสะท้อนส่งเสริมให้ครูจัดกระบวนการเรียนการสอนที่เน้นผู้เรียนเป็นสำคัญ โดยการดำเนินงาน/กิจกรรมอย่างหลากหลาย ได้แก่ งานหลักสูตรมีการประชุมปฏิบัติการ ปรับปรุงหลักสูตรสถานศึกษา ตามมาตรฐานการเรียนรู้และตัวชี้วัดฯ (ฉบับปรับปรุงพ.ศ.๒๕๖๑) ส่งเสริมให้ครูจัดการเรียนการสอนเน้นการปฏิบัติ (Active learning) ให้ผู้เรียนผ่านกระบวนการคิด ปฏิบัติจริง เพื่อนำไปสู่การเรียนรู้ที่ลึกซึ้งและคงทน ตามมาตรฐานและตัวชี้วัดของหลักสูตรสถานศึกษา ให้นักเรียนมีส่วนร่วม ครูรู้จักผู้เรียนเป็นรายบุคคล ดำเนินการตรวจสอบและประเมินผู้เรียนอย่างเป็นระบบ และนำผลมาพัฒนาผู้เรียน รวมทั้งร่วมกันแลกเปลี่ยนเรียนรู้ และนำผลที่ได้มาปรับปรุงการจัดการเรียนรู้ ครูมีแผนการจัดการเรียนรู้ที่สามารถนำไปใช้จัดกิจกรรมได้จริง ครูใช้สื่อ และแหล่งเรียนรู้ มีการบริหารจัดการชั้นเรียนเชิงบวก เพื่อให้เด็กรักการเรียนรู้และเรียนรู้ร่วมกันอย่างมีความสุข ครูร่วมแลกเปลี่ยนเรียนรู้และนำข้อมูลมาร่วมพัฒนาปรับปรุงการจัดการเรียนรู้และสอนตามแผน ครูผลิตนวัตกรรม แผนการจัดการเรียนรู้ อีกทั้งปรับโครงสร้างรายวิชา เพิ่มเวลารู้ สัดส่วนคะแนนแต่ละหน่วย กำหนดคุณลักษณะอันพึงประสงค์ที่สอดคล้องกับหน่วยการเรียนรู้ สนับสนุนให้ครูจัดการเรียนการสอนที่สร้างโอกาสให้นักเรียนทุกคนมีส่วนร่วม จัดการเรียนการสอนที่เน้นทักษะการคิด เช่น จัดการเรียนรู้ด้วยโครงงาน ครูมีการมอบหมายหน้าที่ให้นักเรียนจัดป้ายนิเทศ และบรรยากาศตามสถานที่ต่าง ๆทั้งภายในห้องเรียนและนอกห้องเรียน ครูใช้สื่อการเรียนการสอน นวัตกรรมและเทคโนโลยี ภูมิปัญญาท้องถิ่น มีการประเมินคุณภาพและประสิทธิภาพของสื่อการสอนที่ใช้ครูทุกคนทำงานวิจัยในชั้นเรียน ปีการศึกษาละ 1 เรื่อง

* 1. **ข้อมูล หลักฐาน เอกสารเชิงประจักษ์ ที่สนับสนุนผลการประเมินตนเอง**

ประเด็นภาพความสำเร็จด้านกระบวนการจัดการเรียนการสอนที่เน้นผู้เรียนเป็นสำคัญ ที่สนับสนุนผลการประเมินตนเอง ได้แก่หลักสูตรสถานศึกษา หลักสูตรรายวิชาเพิ่มเติม กิจกรรมชุมนุม ให้นักเรียนเลือกตามความถนัดและความสนใจผ่านกระบวนการคิดและปฏิบัติจริง การบันทึกการใช้สื่อ เทคโนโลยีและแหล่งเรียนรู้ เอกสารการตรวจสอบและประเมินผู้เรียนอย่างเป็นระบบ และนำผลมาพัฒนาผู้เรียนมีการบริหารจัดการชั้นเรียนเชิงบวกโดยครูมีวิจัยชั้นเรียนและนำผลไปแก้ไขปัญหาจริง ครูมีการแลกเปลี่ยนเรียนรู้และให้ข้อมูลสะท้อนกลับเพื่อพัฒนาและปรับปรุงการจัดการเรียนรู้โดยจัดกิจกรรม PLC แลกเปลี่ยนเรียนรู้กับสถานศึกษาในเครือข่ายเทศบาลเมืองทุ่งสง

**หน้า 2**